pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.อุตสาหกรรม ลงพื้นที่พบปะผู้ประกอบการอาหารแปรรูป โรงงานสกัดน้ำมันปาล์มในจังหวัดชุมพร
วันจันทร์ที่ 20 สิงหาคม 2561
รมช.อุตสาหกรรม ลงพื้นที่พบปะผู้ประกอบการอาหารแปรรูป โรงงานสกัดน้ํามันปาล์มในจังหวัดชุมพร
รมช.อุตสาหกรรม ลงพื้นที่พบปะผู้ประกอบการอาหารแปรรูป โรงงานสกัดน้ํามันปาล์มในจังหวัดชุมพร
วันนี้ (20 สิงหาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นางสาวนิสากร จึงเจริญธรรม รองปลัดกระทรวงอุตสาหกรรม นางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายณพพงศ์ ธีระวร คณะทํางานรัฐมนตรีช่วยว่าการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม ผู้บริหารกระทรวงอุตสาหกรรม อุตสาหกรรมจังหวัดในเขตพื้นที่ภาคใต้ พบปะผู้ประกอบการอาหารแปรรูป โรงงานสกัดน้ํามันปาล์มในจังหวัดชุมพร
โดยจุดแรกได้ลงพื้นที่บริษัท ซีเฟรชอินดัชตรี จํากัด (มหาชน) อําเภอเมือง จังหวัดชุมพร ผู้ผลิตและจัดจําหน่ายอาหารทะเลแช่แข็ง ส่วนใหญ่เป็นกุ้งแช่แข็งในรูปแบบผลิตภัณฑ์ต่างๆ เช่น กุ้งสด กุ้งต้ม กุ้งชุบแป้ง กุ้งซูชิ ซึ่งผลิตภัณฑ์เกือบทั้งหมดส่งออกจําหน่ายต่างประเทศ ภายใต้เครื่องหมายการค้าของบริษัท ได้แก่ Seafresh, Sea Angel, Go Go, Thai Chia และเครื่องหมายการค้าของลูกค้า โดยมีมูลค่าการส่งออกสินค้ากุ้ง 69,000 ล้านบาท/ปี สูงเป็นอันดับที่ 6 (ประมาณ 7%) ของกลุ่มสินค้าอาหาร ซึ่งบริษัทฯ มีกําลังการผลิต 30,000 ตัน/ปี พื้นที่การผลิต 20,000 ตารางเมตร
จุดที่สอง บริษัท สันติภาพ (ฮั้วเพ้ง 1985) จํากัด อําเภอเมือง จังหวัดชุมพร ผลิตปลากระป๋องและผลไม้กระป๋อง ภายใต้แบรนด์ “Pigeon Brand” บรษัทฯ มีมูลค่าการส่งออกอุตสาหกรรมอาหารแปรรูป 1.015 ล้านล้านบาท/ปี มีการส่งออกในรูปวัตถุดิบมากกว่าอาหารแปรรูป สัดส่วน 53:47 บริษัทฯ รองรับวัตถุดิบในการแปรรูปผลิตภัณฑ์อาหารกระป๋องในหลายกลุ่ม
ได้แก่ ผัก ผลไม้ อาหารทะเล มีการพัฒนาผลิตภัณฑ์ใหม่ภายใต้แบรนด์ นกพิราบ ที่ได้รับการยอมรับเรื่องคุณภาพ
ด้านสหกรณ์นิคมท่าแซะ จํากัด อําเภอท่าแซะ จังหวัดชุมพร เป็นโรงงานสกัดน้ํามันปาล์มสหกรณ์ โรงงานไบโอแก๊ส และศูนย์การเรียนรู้สหกรณ์ โดยมีพื้นที่เพาะปลูก 4 ล้านไร่ ผลผลิต 12 ล้านตัน/ปี ปัจจุบันมีสมาชิกกว่า 4,053 ราย กําลังการผลิต 45 ตันทะลายต่อชั่วโมง ปริมาณการผลิตน้ํามัน 194,162 ตัน มีการบริหารจัดการในรูปแบบ Biorefinery โดยผลิต Main Product คือ น้ํามันปาล์มดิบ Co Product การผลิต Bio Gas และ By Product การ
เพาะเห็ดจากทะลายปาล์ม และเป็นต้นแบบศูนย์การเรียนรู้ให้กับสหกรณ์การเกษตรอื่น
และบริษัท วิจิตรภัณฑ์ ปาล์มออยส์ จํากัด (มหาชน) ดําเนินธุรกิจผลิตและจําหน่ายน้ํามันปาล์มดิบในจังหวัดชุมพร โดยน้ํามันปาล์มดิบถือเป็นวัตถุดิบในอุตสาหกรรมต่อเนื่องต่างๆ หลายประเภทโดยทั่วไปการใช้ประโยชน์ของน้ํามันปาล์มดิบแบ่งออกได้เป็น 2 ประเภทหลักๆ ได้แก่ การใช้ประโยชน์เพื่อการอุปโภคบริโภค และใช้เป็นวัตถุดิบในการผลิตพลังงานทดแทน โดยบริษัทฯ มีศักยภาพในเรื่องระบบควบคุมการผลิตอัตโนมัติในทุกขั้นตอน ถือเป็นต้นแบบให้กับโรงงานปาล์มที่กําลังพัฒนาและยกระดับอุตสาหกรรม สู่ FACTORY 4.0
รัฐบาลไทย-ข่าวทำเนียบรัฐบาล-‘ปลัดแรงงาน’ เผย คืบหน้าช่วยแรงงานไทยดับในญี่ปุ่น นายจ้างจัดการศพและส่งอัฐิกลับบ้าน
วันพฤหัสบดีที่ 14 พฤศจิกายน 2562
‘ปลัดแรงงาน’ เผย คืบหน้าช่วยแรงงานไทยดับในญี่ปุ่น นายจ้างจัดการศพและส่งอัฐิกลับบ้าน
ปลัดกระทรวงแรงงาน เผยความคืบหน้าการช่วยเหลือแรงงานไทยที่เสียชีวิตในประเทศญี่ปุ่นเนื่องจากแพทย์ระบุมีอาการกรวยไตอักเสบ โดยนายจ้างได้จัดพิธีฌาปนกิจศพแล้ว รับผิดชอบค่าใช้จ่าย
ในการจัดการศพ ค่ารักษาพยาบาล คืนเงินค่าจ้างค้างจ่าย และจัดส่งอัฐิให้ญาติที่ไทย
เมื่อวันที่ 14 พฤศจิกายน 2562 นายสุทธิ สุโกศล ปลัดกระทรวงแรงงาน เปิดเผยว่า ได้รับรายงานความคืบหน้าการช่วยเหลือกรณี นายสมศักดิ์ กรมไธสง แรงงานไทยที่เสียชีวิตในประเทศญี่ปุ่นเมื่อวันที่ 2 พฤศจิกายน 2562 เนื่องจากแพทย์ระบุว่ามีอาการกรวยไตอักเสบ จากสํานักงานแรงงานในประเทศญี่ปุ่นแจ้งว่า ล่าสุดเมื่อวันที่ 12 พฤศจิกายนที่ผ่านมา นายจ้างได้จัดให้มีพิธีฌาปนกิจศพนายสมศักดิ์ฯ แล้ว โดยมีญาติผู้เสียชีวิตและเพื่อนร่วมงานเข้าร่วมในพิธี และนายสายชล อกนิษฐวงศ์ อัครราชทูตที่ปรึกษา (ฝ่ายแรงงาน) ได้เข้าร่วมในพิธีดังกล่าวด้วย โดยนายจ้างรับผิดชอบค่าใช้จ่ายในการจัดการศพทั้งหมด และจะดําเนินการจัดส่งอัฐิให้ญาติที่ประเทศไทย
นอกจากนี้ นายจ้างแจ้งว่าจะช่วยเหลือโดยจ่ายเงินค่ารักษานายสมศักดิ์ฯ ที่ค้างจ่ายกับโรงพยาบาลจํานวนประมาณ 100,000 เยน และจะคืนเงินค่าจ้างค้างจ่ายให้กับทายาทผู้เสียชีวิตจํานวน 250,000 เยนเต็มจํานวน โดยขณะนี้อยู่ระหว่างประสานบุตรสาวของผู้เสียชีวิต เพื่อให้จัดทําเอกสารผู้ที่จะเป็นผู้รับเงินดังกล่าวส่งให้นายจ้าง เพื่อจัดส่งเงินให้
สําหรับแรงงานไทยที่เสียชีวิตดังกล่าว ชื่อ นายสมศักดิ์ กรมไธสง อายุ 49 ปี มีภูมิลําเนาอยู่ที่ จ.บุรีรัมย์ เสียชีวิตด้วยอาการป่วยจากหัวใจล้มเหลว เนื่องจากแพทย์ระบุว่ามีอาการกรวยไตอักเสบ โดยนายสมศักดิ์ฯ ได้เดินทางมาทํางานโดยการแจ้งการเดินทางด้วยตนเอง ตั้งแต่วันที่ 24 เม.ย.62 เป็นลูกจ้างของร้านอาหารไม่เป็นไร ตั้งอยู่ที่เมืองมาชิดะ กรุงโตเกียว ประเทศญี่ปุ่น มีนายจ้างชื่อ นายสาธิต คาซึมะ
ทั้งนี้ ก่อนหน้านี้ กระทรวงแรงงาน โดยสํานักงานแรงงานในประเทศญี่ปุ่นได้ประสานกับนายจ้างเพื่อให้ญาติได้รับสิทธิประโยชน์อันพึงได้ตามกฎหมาย รวมทั้งหน่วยงานสังกัดกระทรวงแรงงาน จ.บุรีรัมย์ ได้ลงพื้นที่ไปดูแลให้กําลังใจครอบครัว และประสานกับหน่วยที่เกี่ยวข้องเพื่อช่วยเหลือตามขั้นตอนดังกล่าว
รัฐบาลไทย-ข่าวทำเนียบรัฐบาล-"ยุติธรรม"  พัฒนาประสิทธิภาพเลขานุการและผู้ช่วยเลขานุการคณะกรรมการกองทุนยุติธรรม
วันพฤหัสบดีที่ 31 สิงหาคม 2560
"ยุติธรรม"  พัฒนาประสิทธิภาพเลขานุการและผู้ช่วยเลขานุการคณะกรรมการกองทุนยุติธรรม
นายถาวร พรหมมีชัย เลขานุการรัฐมนตรีว่าการกระทรวงยุติธรรม เป็นประธานเปิดโครงการฝึกอบรมเลขานุการและผู้ช่วยเลขานุการ คณะอนุกรรมการกองทุนยุติธรรมประจําจังหวัด เรื่องกระบวนงานกองทุนยุติธรรม ตามพระราชบัญญัติกองทุนยุติธรรม พ.ศ. ๒๕๕๘
เมื่อวันพุธที่ ๓๐ สิงหาคม ๒๕๖๐ เวลา ๐๙.๐๐ น.
นายถาวร พรหมมีชัย เลขานุการรัฐมนตรีว่าการกระทรวงยุติธรรม
เป็นประธานเปิดโครงการฝึกอบรมเลขานุการและผู้ช่วยเลขานุการ
คณะอนุกรรมการกองทุนยุติธรรมประจําจังหวัด เรื่องกระบวนงานกองทุนยุติธรรม
ตามพระราชบัญญัติกองทุนยุติธรรม พ.ศ. ๒๕๕๘
เพื่อให้ผู้เข้ารับการอบรมฯ มีความรู้ ความเข้าใจเกี่ยวกับภารกิจและหน้าที่ของกองทุนยุติธรรม
รวมถึงสามารถปฏิบัติหน้าที่ของฝ่ายเลขานุการและผู้ช่วยเลขานุการฯ ตามพระราชบัญญัติดังกล่าว
ไปในแนวทางเดียวกันอย่างมีประสิทธิภาพ
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
นางกรรณิการ์ แสงทอง รองปลัดกระทรวงยุติธรรม
พร้อมผู้แทนจากสํานักงานยุติธรรมจังหวัดทั่วประเทศ
ผู้ทรงคุณวุฒิในคณะกรรมการและคณะอนุกรรมการกองทุนยุติธรรม
ข้าราชการ และเจ้าหน้าที่ผู้ปฏิบัติงานกองทุนยุติธรรม รวม ๓๐๐ คน เข้าร่วมฯ
ระหว่างวันที่ ๓๐ สิงหาคม ถึง ๑ กันยายน ๒๕๖๐
ณ โรงแรม รามาการ์เด้นส์ กรุงเทพฯ
ในการนี้ เลขานุการรัฐมนตรีว่าการกระทรวงยุติธรรม กล่าวว่า
การฝึกอบรมครั้งนี้ มีความสําคัญเป็นอย่างมาก เนื่องจากกลไกดังกล่าว
เป็นส่วนหนึ่งในกระบวนการยุติธรรม ที่จะทําให้ประชาชนสามารถเข้าถึงความยุติธรรม
โดยยึดประชาชนเป็นศูนย์กลาง ผ่านการมีส่วนร่วมของภาคประชาชนได้อย่างเท่าเทียม
ทั้งนี้ การดําเนินงานดังกล่าว ไม่ควรใช้เพียงความเป็นมืออาชีพเท่านั้น
แต่ควรใช้ความมีคุณธรรมร่วมด้วย และไม่ควรคาดหวังเพียงผลสําเร็จของเนื้องานเท่านั้น
แต่ควรจะทําให้เกิดความพึงพอใจของประชาชน
ซึ่งจะทําให้การดําเนินงานเป็นประโยชน์แก่ประชาชนอย่างแท้จริง
รัฐบาลไทย-ข่าวทำเนียบรัฐบาล-มท.กำชับทุกจังหวัดต้องบริหารการรับและจ่ายเงิน/สิ่งของบริจาคในช่วงเกิดอุทกภัยน้ำท่วมด้วยความโปร่งใส ถูกต้องตามระเบียบราชการอย่างเคร่งครัด
วันจันทร์ที่ 31 กรกฎาคม 2560
มท.กําชับทุกจังหวัดต้องบริหารการรับและจ่ายเงิน/สิ่งของบริจาคในช่วงเกิดอุทกภัยน้ําท่วมด้วยความโปร่งใส ถูกต้องตามระเบียบราชการอย่างเคร่งครัด
มหาดไทยกําชับทุกจังหวัดต้องบริหารการรับและจ่ายเงิน/สิ่งของบริจาคในช่วงเกิดอุทกภัยน้ําท่วมด้วยความโปร่งใส ถูกต้องตามระเบียบราชการอย่างเคร่งครัด
วันนี้ (30 ก.ค.) ที่ศาลากลางจังหวัดสกลนคร นายกฤษฎา บุญราช ปลัดกระทรวงมหาดไทย เปิดเผยว่า ตามที่ได้เกิดอุทกภัยน้ําท่วมในพื้นที่จังหวัดสกลนครและจังหวัดใกล้เคียง ขณะเดียวกันมีการเปิดรับบริจาคเงินและสิ่งของช่วยเหลือผู้ประสบภัยโดยจังหวัดและส่วนราชการต่างๆ รวมทั้งมูลนิธิ/องค์กรการกุศลต่างๆ เพื่อนําไปช่วยเหลือผู้ประสบภัยหรือได้รับความเดือดร้อนนั้น
เนื่องจากมีการออกข่าวสื่อมวลชนและ/หรือเผยแพร่ทางสื่อออนไลน์ว่า การเปิดรับบริจาคดังกล่าวบางแห่ง มีความไม่โปร่งใส ไม่ถูกต้องตามระเบียบของทางราชการ อาจเป็นช่องทางให้เกิดการนําเงินและสิ่งของบริจาคไปใช้ไม่เป็นไปตามวัตถุประสงค์ของผู้บริจาค
กระทรวงมหาดไทยจึงได้สั่งการให้จังหวัดต่าง ๆ กําชับหน่วยงานและภาคเอกชนในพื้นที่ที่จะดําเนินการเปิดรับบริจาคโดยอ้างเหตุการณ์ไปช่วยเหลือ/บรรเทาความเดือดร้อนของผู้ประสบอุทกภัยน้ําท่วมว่าต้องดําเนินการให้ถูกต้องตามระเบียบของทางราชการ มีหลักฐานให้สามารถตรวจสอบได้ เช่น การออกใบเสร็จรับเงินหรือหลักฐานการรับสิ่งของบริจาคหรือเงินบริจาคไว้ให้เรียบร้อยและต้องมีการประชาสัมพันธ์แจ้งสรุปยอดรับบริจาคในแต่ละวันหรือแต่ละห้วงเวลา รวมทั้งต้องแสดงรายการจ่าย/การนําเงินไปใช้หรือสิ่งของไปช่วยเหลือบรรเทาความเดือดร้อนของผู้ประสบภัยไว้ด้วย โดยอาจแสดงรายการดังกล่าวทางสื่อออนไลน์และติดป้ายประกาศไว้ในที่สาธารณะให้ชัดเจนหรือมีการแถลงข่าวการรับบริจาคเป็นระยะ ๆ ด้วยก็ได้
สุดท้าย ปลัดกระทรวงมหาดไทย กล่าวเพิ่มเติมว่า สําหรับการรับบริจาคในส่วนของจังหวัดนั้น ขอให้จังหวัดกําหนดตัวบุคคล/เจ้าหน้าที่หรือแผนกการรับบริจาค และการแจกจ่ายไว้ให้ชัดเจนด้วยเพื่อให้มีผู้รับผิดชอบด้านการรับบริจาคและการแจกจ่ายไว้เป็นการเฉพาะและสามารถชี้แจงตรวจสอบได้ในภายหลัง.
ครั้งที่ 106/2560
รัฐบาลไทย-ข่าวทำเนียบรัฐบาล-“ธรรมนูญสุขภาพพระสงฆ์ ฉบับแรกของประเทศไทย”
วันพุธที่ 20 ธันวาคม 2560
“ธรรมนูญสุขภาพพระสงฆ์ ฉบับแรกของประเทศไทย”
กระทรวงสาธารณสุข ร่วมกับ สํานักงานคณะกรรมการสุขภาพแห่งชาติ และภาคีความร่วมมือลงนามประกาศใช้ “ธรรมนูญสุขภาพพระสงฆ์ ฉบับแรกของประเทศไทย” หวังใช้เป็นกรอบดูแลสุขภาวะพระสงฆ์ให้มีสุขภาพดี อายุขัยยืนยาว สามารถนําสังคม ให้เป็นสุขได้อย่างยั่งยืน
วันที่20ธันวาคม2560ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ร่วมเป็นองค์ปาฐกถาพิเศษร่วมกับพลเอก ฉัตรชัย สาริกัลยะ รองนายกรัฐมนตรี ในงานประชุมสมัชชาสุขภาพ ครั้งที่10และร่วมเป็นสักขีพยานในการลงนามความร่วมมือในการประกาศใช้ ธรรมนูญสุขภาพพระสงฆ์ ฉบับแรกของประเทศไทย โดยมี นายแพทย์เจษฎา โชคดํารงสุข ปลัดกระทรวงสาธารณสุข ร่วมลงนามฯ ที่ อิมเพ็คฟอรั่ม ศูนย์ประชุมแห่งชาติเมืองทองธานี
ศ.คลินิก เกียรติคุณ นพ.ปิยะสกล ให้สัมภาษณ์ว่า การประชุมสมัชชาสุขภาพแห่งชาติครั้งนี้ ได้ทําในสิ่งที่ไม่เคยเกิดขึ้นในประเทศไทย คือ “ธรรมนูญสุขภาพพระสงฆ์แห่งชาติ” เป็นฉบับแรก โดยทางเถรสมาคมเห็นด้วย กับการประกาศใช้ธรรมนูญสุขภาพพระสงฆ์ฉบับนี้ เพราะปัจจุบันพระสงฆ์ป่วยเป็นโรคต่างๆมากมาย มีสาเหตุที่สําคัญคือ พุทธศาสนิกชนมักถวายอาหารเฉพาะที่ญาติผู้ล่วงรับชอบทาน ส่วนใหญ่จะเป็นอาหารที่มีรสชาติหวาด มัน และเค็ม ซึ่งอาหารในกลุ่มนี้หากทานเป็นประจําต่อเนื่องจะเป็นสาเหตุของการเกิดโรคไต เบาหวาน ความดัน หลอดเลือด ตามมาได้
ธรรมนูญสุขภาพพระสงฆ์แห่งชาติ ฉบับนี้ มีหลักปฏิบัติประกอบด้วย5หมวด37ข้อ คือ หมวดที่1ปรัชญาและแนวคิดหลักของธรรมนูญสุขภาพของพระสงฆ์แห่งชาติ หมวดที่2พระสงฆ์กับการดูแลสุขภาพของตนเองตามหลักพระธรรมวินัย หมวดที่3ชุมชนและสังคมกับการดูแลสุขภาพพระสงฆ์ที่ถูกต้องตามหลักพระธรรมวินัย หมวดที่4บทบาทพระสงฆ์ในการเป็นผู้นําด้านสุขภาวะของชุมชนและสังคม และหมวดที่5การขับเคลื่อนธรรมนูญสุขภาพพระสงฆ์แห่งชาติสู่การปฏิบัติ
อย่างไรก็ตาม การดูแลสุขภาพของพระสงฆ์ จําเป็นที่จะต้องได้รับความร่วมมือจากหน่วยงานทุกภาคส่วน รวมถึงประชาชนซึ่งเป็นชาวพุทธศาสนิกชนทุกคน ควรพึงละลึกถึงสุขภาพของพระสงฆ์เป็นหลัก ทั้งนี้ เพื่อให้พระสงฆ์มีสุขภาวะที่ดีทั้งทางด้านกาย ใจ สามารถปฏิบัติธรรม เผยแพร่หลักธรรมคําสอนของพุทธศาสนิกชน ให้กับพุทธศาสนิกชนได้อย่างยั่งยืน ต่อไป
รัฐบาลไทย-ข่าวทำเนียบรัฐบาล-"วราวุธ" นำทีมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2563
วันพุธที่ 29 มกราคม 2563
"วราวุธ" นําทีมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2563
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2563
"วราวุธ" นําทีมประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2563
วันนี้ (29 มกราคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการบริหารจัดการขยะพลาสติกและขยะอิเล็กทรอนิกส์ ครั้งที่ 1/2563 ณ ห้องประชุมอารีย์สัมพันธ์ อาคารกรมส่งเสริมคุณภาพสิ่งแวดล้อม โดยในการประชุมครั้งนี้ นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยหน่วยงานที่เกี่ยวข้อง ได้พิจารณาหาแนวทางแก้ไขปัญหาร่วมกัน
เพื่อให้ไทยมีสิ่งแวดล้อมที่ดี ขยะพลาสติกและขยะอิเล็กทรอนิกส์ลดลง รวมถึงไม่มีการนําเข้าขยะพลาสติกและขยะอิเล็กทรอนิกเข้ามาในประเทศไทยอีก นอกจากนี้ในที่ประชุมได้มีการพิจารณา (-ร่าง-) คําสั่งคณะอนุกรรมการบริหารจัดการขยะพลาสติกและขยะอิเล็กทรอนิกส์ ที่ .../2563 เรื่อง แต่งตั้งคณะทํางานเพื่อสนับสนุนการบริหารจัดการขยะพลาสติกและขยะอิเล็กทรอนิกส์ จํานวน 3 คณะ เพื่อสนับสนุนการทํางานของคณะอนุกรรมการฯ ประกอบด้วย คณะทํางานด้านการพัฒนากลไกการจัดการพลาสติกและขยะอิเล็กทรอนิกส์, คณะทํางานด้านการส่งเสริมและรณรงค์ประชาสัมพันธ์การจัดการขยะพลาสติกและขยะอิเล็กทรอนิกส์ , คณะทํางานด้านการพัฒนาและใช้ประโยชน์จากขยะพลาสติก ตลอดจนได้มีการพิจารณามาตรการแก้ไขปัญหาการจัดการขยะพลาสติก และ มาตราการแก้ไขปัญหาการจัดการขยะอิเล็กทรอนิกส์ อีกด้วย
รัฐบาลไทย-ข่าวทำเนียบรัฐบาล- รมว.ยธ. ประชุมผู้บริหารกระทรวงยุติธรรม พร้อมติดตามผลการดำเนินงานของหน่วยงานในสังกัดกระทรวงยุติธรรม
วันพุธที่ 4 กันยายน 2562
รมว.ยธ. ประชุมผู้บริหารกระทรวงยุติธรรม พร้อมติดตามผลการดําเนินงานของหน่วยงานในสังกัดกระทรวงยุติธรรม
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๔/๒๕๖๒
ในวันพุธที่ ๔ กันยายน ๒๕๖๒ เวลา ๐๙.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๔/๒๕๖๒โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรมนายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมและคณะผู้บริหารกระทรวงยุติธรรม เข้าร่วมฯ โดยในที่ประชุม นายสมศักดิ์ฯ ได้กล่าวถึงสาระสําคัญจากการประชุมคณะรัฐมนตรีประจําสัปดาห์ ทั้งนี้ ผู้บริหารกระทรวงยุติธรรม ได้รายงานความก้าวหน้าเกี่ยวกับผลการดําเนินงานของหน่วยงานในสังกัดกระทรวงยุติธรรม
รัฐบาลไทย-ข่าวทำเนียบรัฐบาล-สกพอ.ชี้แจงกรณี ขอให้ทบทวนโครงการรถไฟความเร็วสูงเฟส 1 ไม่มีสถานีระยองอยู่ในโครงการ
วันจันทร์ที่ 4 มิถุนายน 2561
สกพอ.ชี้แจงกรณี ขอให้ทบทวนโครงการรถไฟความเร็วสูงเฟส 1 ไม่มีสถานีระยองอยู่ในโครงการ
สกพอ.ชี้แจงกรณี ขอให้ทบทวนโครงการรถไฟความเร็วสูงเฟส 1 ไม่มีสถานีระยองอยู่ในโครงการ
นายคณิศ แสงสุพรรณ เลขาธิการคณะกรรมการนโยบายเขตพัฒนาพิเศษภาคตะวันออก สํานักงานคณะกรรมการนโยบายเขตพัฒนาพิเศษภาคตะวันออก (สกพอ.) ชี้แจงประเด็นขอให้ทบทวนโครงการรถไฟความเร็วสูงเฟส 1 ไม่มีสถานีระยอง : หยิบยกการนําเสนอข่าวของไทยรัฐทีวี กรณีปัญหาและผลกระทบที่เกิดขึ้น หลังจากโครงการสร้างรถไฟความเร็วสูง เฟส 1 ไม่มีชื่อสถานีระยอง หรือสถานีที่ 10 อยู่ในโครงการ โดยมีรายละเอียด ดังนี้
1) ในอดีตโครงการรถไฟความเร็วสูงสายกรุงเทพ - ระยอง เริ่มต้นจากลาดกระบังไปสิ้นสุดที่ระยอง ระยะทางประมาณ 195 กม. จํานวน 5 สถานี (ลาดกระบัง ศรีราชา ชลบุรี พัทยา ระยอง) ศึกษา ออกแบบรายละเอียด และทํารายงาน EIA โดยบริษัท AEC ซึ่งเป็นที่ปรึกษาของ รฟท. แต่ติดปัญหารายงาน EIA ไม่ผ่านการพิจารณาของคณะกรรมการผู้ชํานาญการด้านสิ่งแวดล้อม เพราะแนวเส้นทางรถไฟก่อนถึงสถานีระยอง ที่ปรึกษาเลือกแนวเส้นทางผ่านเข้าไปยังนิคมอุตสาหกรรมปิโตรเคมีมาบตาพุด ซึ่งเป็นพื้นที่ควบคุมเข้มข้นด้านสิ่งแวดล้อม และไม่ได้รับการยอมรับจากผู้ประกอบการในนิคมฯ
2) ภายหลังจากคณะกรรมการนโยบายมีมติให้รวมโครงการดังกล่าวเป็นส่วนหนึ่งของโครงการรถไฟความเร็วสูงเชื่อม 3 สนามบิน และเพื่อแก้ไขปัญหาแนวเส้นทางที่ผ่านเข้าไปในพื้นที่นิคมอุตสาหกรรมมาบตาพุด จึงมีมติให้ปรับแผนการดําเนินงานโครงการฯ ระยะที่ 1 ให้สิ้นสุดที่สนามบินอู่ตะเภา และมีมติอนุมัติในหลักการให้งบประมาณแก่ รฟท. เพื่อไปศึกษา ออกแบบ ปรับแนวเส้นทางทางสนามบินอู่ตะเภาไประยองใหม่ และต่อขยายแนวเส้นทางไปยังจันทบุรี และตราด
3) ปัจจุบันทาง รฟท. กําลังดําเนินการจ้างที่ปรึกษาเพื่อดําเนินงานดังกล่าว คาดว่าจะศึกษา และออกแบบแล้วเสร็จภายในปี 2562 และคาดว่าจะสามารถก่อสร้าง และเปิดให้บริการส่วนต่อขยายจากอู่ตะเภาไประยองได้ภายใน 2567 (ประมาณ 1 ปี หลังจากระยะที่ 1 เปิดให้บริการ)
อย่างไรก็ตาม ทางสํานักงานฯ ยินดีให้ข้อมูลตอบข้อซักถามเพิ่มเติม โดยให้ติดต่อได้ที่ 0-20338000
------------------------
รัฐบาลไทย-ข่าวทำเนียบรัฐบาล-ศธ.จัดพิธีบรรพชาอุปสมบทถวายเป็นพระราชกุศล และกิจกรรมสำคัญในช่วงเทศกาลสงกรานต์ ปี 2560
วันจันทร์ที่ 10 เมษายน 2560
ศธ.จัดพิธีบรรพชาอุปสมบทถวายเป็นพระราชกุศล และกิจกรรมสําคัญในช่วงเทศกาลสงกรานต์ ปี 2560
กระทรวงศึกษาธิการ จัดพิธีบรรพชาอุปสมบทข้าราชการ บุคลากร นักเรียน นิสิตนักศึกษา 89 รูป เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช และกิจกรรมสําคัญในช่วงเทศกาลสงกรานต์ ปี 2560
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เป็นประธานพิธีบรรพชาอุปสมบทข้าราชการ บุคลากร นักเรียน นิสิตนักศึกษา "ทําดีเพื่อพ่อ" จํานวน 89 รูป เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ณ สนามหญ้าหน้ากระทรวงศึกษาธิการ โดยมี ม.ล.ปนัดดา ดิศกุล  รัฐมนตรีช่วยว่าการกระทรวงศึกษาธิการ ตลอดจนนายชัยพฤกษ์ เสรีรักษ์ ปลัดกระทรวงศึกษาธิการ และผู้บริหารองค์กรหลักและหน่วยงานในสังกัดเข้าร่วมพิธี
ต่อมาเวลา 08.30 น.  นพ.ธีระเกียรติ เจริญเศรษฐศิลป์  เป็นประธานเปิดโครงการอาชีวะอาสา "เทศกาลสงกรานต์ 2560" ณ ริมคลองผดุงกรุงเกษม ด้านข้างกระทรวงศึกษาธิการ  โดยมีนายสุเทพ ชิตยวงษ์ เลขาธิการคณะกรรมการการอาชีวศึกษา ตลอดจนผู้บริหารองค์กรหลักและหน่วยงานสังกัดสํานักงานคณะกรรมการการอาชีวศึกษา (สอศ.) ร่วมเปิดโครงการ
จากนั้น เวลา 13.30 น.  นพ.ธีระเกียรติ เจริญเศรษฐศิลป์ พร้อมด้วย พล.อ.สุรเชษฐ์ ชัยวงศ์ และ  ม.ล.ปนัดดา ดิศกุล  รัฐมนตรีช่วยว่าการกระทรวงศึกษาธิการ รวมทั้งผู้บริหาร ข้าราชการ และบุคลากรในสังกัดกระทรวงศึกษาธิการ  ร่วมงาน "ประเพณีสงกรานต์ ศึกษาธิการสืบสานวัฒนธรรมไทย" ประจําปี 2560 ณ หอประชุมคุรุสภา
รัฐบาลไทย-ข่าวทำเนียบรัฐบาล-รองปลัดนิสากร ร่วมเป็นเกียรติในงานแสดงสินค้าและพัฒนาผลิตภัณฑ์ OTOP 6 จังหวัด ภาคเหนือ “OTOP ล้านนา สู่สากล “
วันจันทร์ที่ 30 กันยายน 2562
รองปลัดนิสากร ร่วมเป็นเกียรติในงานแสดงสินค้าและพัฒนาผลิตภัณฑ์ OTOP 6 จังหวัด ภาคเหนือ “OTOP ล้านนา สู่สากล “
นางสาวนิสากร จึงเจริญธรรม รองปลัดกระทรวงอุตสาหกรรม ร่วมเป็นเกียรติในงานแสดงสินค้าและพัฒนาผลิตภัณฑ์ OTOP 6 จังหวัด ภาคเหนือ ณ ห้องสักทอง อุทยานหลวงราชพฤกษ์ เชียงใหม่ อําเภอเมือง จังหวัดเชียงใหม่
27 ก.ย. 62 นางสาวนิสากร จึงเจริญธรรม รองปลัดกระทรวงอุตสาหกรรม ร่วมเป็นเกียรติในงานแสดงสินค้าและพัฒนาผลิตภัณฑ์ OTOP 6 จังหวัด ภาคเหนือ (เชียงราย ลําปาง ลําพูน น่าน แม่ฮ่องสอน พะเยา ) “OTOP ล้านนา สู่สากล “ ภายใต้โครงการหนึ่งตําบล หนึ่งผลิตภัณฑ์ โดยมี นายสมคิด จาตุศรีพิทักษ์ รองนายกรัฐมนตรี เป็นประธานในพิธีเปิดงาน เพื่อประชาสัมพันธ์ผลิตภัณฑ์ OTOP และเพิ่มช่องทางการจัดจําหน่ายสินค้า รวมถึงนําเสนอผลิตภัณฑ์ที่สามารถแข่งขันในระดับสากลได้ ณ ห้องสักทอง อุทยานหลวงราชพฤกษ์ เชียงใหม่ อําเภอเมือง จังหวัดเชียงใหม่
รัฐบาลไทย-ข่าวทำเนียบรัฐบาล-‘หม่อมเต่า’ แจง เลิกจ้างไม่น่าห่วง สอดรับภาคอุตฯ โรงงานเปิดใหม่สูงกว่าปิด 2 เท่าตัว
วันพฤหัสบดีที่ 14 พฤศจิกายน 2562
‘หม่อมเต่า’ แจง เลิกจ้างไม่น่าห่วง สอดรับภาคอุตฯ โรงงานเปิดใหม่สูงกว่าปิด 2 เท่าตัว
รัฐมนตรีว่าการกระทรวงแรงงาน เผย สถานการณ์เลิกจ้างยังไม่น่าห่วง สอดคล้องกับข้อมูลภาคอุตสาหกรรมตั้งแต่ 1 ม.ค. – 12 พ.ย.62 พบมีโรงงานปิด 1,391 โรงงาน เปิดกิจการใหม่ 2,889 โรงงาน โดยมีโรงงานเปิดใหม่สูงขึ้นกว่าปิดกิจการถึง 2 เท่าตัว เลิกจ้างงาน 35,533 คน
รัฐมนตรีว่าการกระทรวงแรงงาน เผย สถานการณ์เลิกจ้างยังไม่น่าห่วง สอดคล้องกับข้อมูลภาคอุตสาหกรรมตั้งแต่ 1 ม.ค. – 12 พ.ย.62 พบมีโรงงานปิด 1,391 โรงงาน เปิดกิจการใหม่ 2,889 โรงงาน โดยมีโรงงานเปิดใหม่สูงขึ้นกว่าปิดกิจการถึง 2 เท่าตัว เลิกจ้างงาน 35,533 คน จ้างงานในกิจการใหม่ 84,033 คน จ้างงานจากการขยายกิจการ 84,704 คน สะท้อนว่าเศรษฐกิจของประเทศกําลังเติบโต กําลังการผลิตอยู่ในภาวะปกติ เชื่อมั่นภายใน 1-2 ปี ผลจากการที่รัฐบาลพัฒนาประเทศด้วยโครงสร้างพื้นฐานจะทําให้มีเม็ดเงินหมุนเวียนในระบบมากขึ้น
เมื่อวันที่ 14 พฤศจิกายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยถึงกรณีที่มีกระแสข่าวเรื่องสถานการณ์เลิกจ้างและการปิดกิจการโรงงานในปัจจุบันว่า ภาพรวมในปี 2562 ตั้งแต่เดือน 1 ม.ค. – 12 พ.ย. 62 จากข้อมูลของกระทรวงอุตสาหกรรม มีโรงงานปิดกิจการ 1,391 โรงงาน ขณะเดียวกันมีโรงงานเปิดกิจการใหม่ 2,889 โรงงาน โดยมีโรงงานเปิดใหม่สูงขึ้นกว่าปิดกิจการถึง 2 เท่าตัว นอกจากนี้ยังพบว่า มีการเลิกจ้างงาน 35,533 คน ขณะที่มีการจ้างงานในกิจการใหม่ 84,033 คน และจ้างงานจากการขยายกิจการ 84,704 คน โดยมีเงินลงทุนเพิ่มเติม 431,216 ล้านบาท สูงกว่าปีที่แล้วถึง 36.6 % ซึ่งจากข้อมูลดังกล่าวสะท้อนให้เห็นว่าภาวะเศรษฐกิจของประเทศไทยกําลังเจริญเติบโต
ม.ร.ว.จัตุมงคลฯ กล่าวต่อว่า กระทรวงแรงงานมีตําแหน่งงานว่างกว่า 79,000 อัตรา ซึ่งสถานประกอบการยังมีความต้องการแรงงานอยู่เป็นจํานวนมาก กระทรวงแรงงานได้ฝึกทักษะแรงงานใหม่ให้สามารถมีทักษะที่จะทํางานได้ ส่วนเรื่องอัตราการใช้กําลังการผลิตในเดือนกันยายน 2562 อยู่ที่ 64.73% ซึ่งต่ําสุดนับแต่เดือนธันวาคม 2554 หรือในรอบ 94 เดือนนั้น รมว.แรงงาน กล่าวว่า อัตรากําลังการผลิตอยู่ที่ระดับ 65% ยังถือว่าอยู่ในภาวะปกติ และเป็นอัตราที่กําลังพอดีพอเหมาะแล้ว ส่วนสถานการณ์ในอนาคต ยังต้องรอดูการเจรจาการค้าระหว่างจีนกับสหรัฐฯ ซึ่งขณะนี้มีแนวโน้มที่ดีขึ้น
“ขณะนี้รัฐบาลมีแนวทางในการพัฒนาประเทศโดยเน้นการพัฒนาโครงสร้างพื้นฐานโดยเฉพาะระบบขนส่ง ซึ่งไม่ใช่การสร้างอุตสาหกรรม และในตอนนี้โครงการดังกล่าวได้เริ่มไปแล้ว ภายในสัก 1-2 ปีเงินจะเริ่มออกมาหมุนเวียนในระบบเศรษฐกิจเป็น 1.7 เท่า ส่วนโครงการอื่นๆ ที่กระตุ้นการใช้จ่ายก็มีความจําเป็นในสภาวะเศรษฐกิจเช่นนี้ ม.ร.ว.จัตุมงคลฯ กล่าวในท้ายสุด
--------------------------
กองเผยแพร่และประชาสัมพันธ์/
ชนินทร เพ็ชรทับ – ข่าว/
14 พฤศจิกายน 2562
รัฐบาลไทย-ข่าวทำเนียบรัฐบาล-“ไอแบงก์ ประกาศควบรวมสาขาธนาคาร”
วันพุธที่ 18 มกราคม 2560
“ไอแบงก์ ประกาศควบรวมสาขาธนาคาร”
ไอแบงก์ประกาศการควบรวมสาขาแม่สายรวมกับสาขาเชียงราย
ธนาคารอิสลามแห่งประเทศไทย (ไอแบงก์) ประกาศการควบรวมสาขาแม่สายรวมกับสาขาเชียงราย โดยสาขาแม่สายจะเปิดให้บริการตามปกติจนถึงวันที่ 10 กุมภาพันธ์ 2560 และจะทําการควบรวมกับสาขาเชียงราย ที่ตั้งเลขที่ 808/8 ถ.พหลโยธิน ต.เวียง อ.เมือง จ.เชียงราย 57000 โทรศัพท์ 053-748-883-5 โทรสาร 053-748-886 ซึ่งเปิดให้บริการทุกวันจันทร์-ศุกร์ เวลา 08.30-16.00 น. เริ่มตั้งแต่วันที่ 14 กุมภาพันธ์ 2560 เป็นต้นไป สอบถามรายละเอียดเพิ่มเติมได้ที่ Ibank Call Center 1302 และขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานในพิธีลงนามบันทึกข้อตกลงความเข้าใจระหว่าง ธ.ก.ส. ร่วมมือกับบริษัทห้องปฏิบัติการกลาง (ประเทศไทย) จำกัด ตรวจสอบวิเคราะห์สินค้าเกษตร
วันพฤหัสบดีที่ 24 สิงหาคม 2560
รอง ลธน.ม.เรณูฯ เป็นประธานในพิธีลงนามบันทึกข้อตกลงความเข้าใจระหว่าง ธ.ก.ส. ร่วมมือกับบริษัทห้องปฏิบัติการกลาง (ประเทศไทย) จํากัด ตรวจสอบวิเคราะห์สินค้าเกษตร
และปัจจัยการผลิตทางการเกษตร  เพื่อมุ่งสร้างมาตรฐานสินค้าเกษตรสู่ระดับสากล เน้นพัฒนาเรื่องการบริหารจัดการ การสร้างมูลค่าเพิ่มและมาตรฐานสินค้าเกษตรให้มีความเข้มแข็งมั่นคงอย่างยั่งยืนสู่ระดับสากล
วันนี้ (24 สิงหาคม 2560) เวลา 15.00 น. ณ เวทีกลาง ตลาดคลองผดุงกรุงเกษม ข้างทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานในพิธีลงนามบันทึกข้อตกลงความเข้าใจระหว่าง ธ.ก.ส. ร่วมมือกับบริษัทห้องปฏิบัติการกลาง (ประเทศไทย) จํากัด หรือที่รู้จักกันดีในนาม Central Laboratory (Thailand) Co,Ltd หรือ CLT โดยมี นายอภิรมย์ สุขประเสริฐ ผู้จัดการ ธ.ก.ส. และ นายสุรชัย กําพลานนท์วัฒน์ กรรมการผู้อํานวยการบริษัทห้องปฏิบัติการกลาง (ประเทศไทย) จํากัด ร่วมลงนาม ซึ่งได้รับเกียรติจาก นางสาลินี วังตาล ประธานกรรมการบริหาร (ClT) ร่วมเป็นสักขีพยานด้วย
ทั้งนี้ พิธีลงนามฯ ดังกล่าวมีวัตถุประสงค์เพื่อสนับสนุนส่งเสริมเกษตรกร ชุมชน และสถาบันเกษตรกร ผลิตสินค้าเกษตรและปัจจัยการผลิตทางการเกษตรให้มีมาตรฐาน ก้าวสู่การแข่งขันในระดับสากล สร้างมูลค่าเพิ่มให้กับสินค้าเกษตร พร้อมสร้างความเข้มแข็งอย่างยั่งยืนแก่เศรษฐกิจฐานรากตามนโยบายกระทรวงอุตสาหกรรม ไทยแลนด์ 4.0 โดย ธ.ก.ส. สนับสนุนสินเชื่อเพื่อยกระดับเป็น SME เกษตร ด้วย “โครงการสินเชื่อ 1 ตําบล 1 SME เกษตร สร้างความยั่งยืนของภาคเกษตรไทย” ซึ่งผู้ประกอบการในกลุ่มนี้จะเป็นหัวขบวนเชื่อมโยงกลุ่มผู้ผลิตรายย่อยจากต้นน้ํา กลางน้ํา สู่ปลายน้ํา เมื่อสินค้าหรือผลิตภัณฑ์ของกลุ่มลูกค้า SME เกษตรของ ธ.ก.ส.ดังกล่าวผ่านการตรวจสอบวิเคราะห์ โดย CLT ซึ่งเป็นแล็บประชารัฐได้รับมาตรฐานสากลจากแล็บกลางสหภาพยุโรป (European Union Reference Laboratory : EURL) ซึ่งจะสร้างความมั่นใจและความเชื่อมั่นให้กับผู้บริโภคมากยิ่งขึ้น
ตอนท้ายของพิธีลงนามฯ กรรมการผู้อํานวยการ CLT กล่าวว่า โปรโมชั่นพิเศษที่ CLT มอบให้แก่เกษตรกร ชุมชน และสถาบันเกษตรกร ที่นําสินค้าไปตรวจทั้ง 6 สาขาทั่วประเทศ นั่นคือ ส่วนลด 30% สําหรับการตรวจสินค้าทุกรายการ ไม่ว่าจะเป็นสินค้าอาหารหรือไม่ใช่อาหาร พร้อมกันนี้ CLT ร่วมมือกับสํานักงานส่งเสริมวิสาหกิจขนาดกลางและขนาดย่อม หรือ สสว. ในการแจกคูปองตรวจวิเคราะห์มาตรฐานผลิตภัณฑ์ มูลค่า 5,000 บาทฟรีอีกด้วย โดยในเฟสที่ 2 จะแจกคูปองตรวจวิเคราะห์จํานวนมากถึง 6,000 ใบ เกษตรกร ชุมชน และสถาบันเกษตรกรใดสนใจ รีบจองสิทธิ์รับคูปองด่วน ได้ที่หมายเลขโทรศัพท์ 098-249-6608 หรือ 098-249-0665
.................................................................
กลุ่มประชาสัมพันธ์และเผยแพร่ สํานักโฆษก